Διώνη Ροδόπης

Η Διώνη είναι ημιορεινό χωριό της Θράκης στην Περιφερειακή Ενότητα Ροδόπης.

Γεωγραφία - Ιστορία 
Η Διώνη βρίσκεται στην άκρη της πεδιάδας της Κομοτηνής και στους βορειοανατολικούς πρόποδες του βουνού Ίσμαρος σε υψόμετρο 140 μέτρα. Απέχει 15 χλμ. Δ.-ΝΔ. από τις Σάπες και 23 ΝΑ. από την Κομοτηνή και είναι κτισμένο ανάμεσα στη Στρύμη και Κρωβύλη. Έχει πολιούχο άγιο τον Προφήτη Ηλία και διοργανώνεται κάθε χρόνο πανηγύρι. Στην χαράδρα "Κάτω Ρέμα" (Ιν - ντερέ) υπάρχει σπηλιά με προϊστορικά ευρήματα. 

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μοιράνων. Σύμφωνα με το Πρόγραμμα Καλλικράτης, μαζί με τη Στρύμη αποτελούν την τοπική κοινότητα Στρύμης που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 166 κατοίκους. Το 1991 είχε πληθυσμό 290 κατοίκων σύμφωνα με την τότε απογραφή, ο οποίος μειώθηκε σε 228 το 2001.

Παραπομπές  

Χωριά του νομού Ροδόπης
Δήμος Μαρωνείας - Σαπών